Vievio meno mokykla

Vievio meno mokykla (anksčiau muzikos mokykla) – neformaliojo vaikų švietimo ir formalųjį švietimą papildančio ugdymo mokykla, meninio ugdymo institucija, veikianti Vievyje, Elektrėnų savivaldybėje. Mokyklos savininkė yra Elektrėnų savivaldybė, kodas Juridinių asmenų registre – 190680981, mokymo kalba – lietuvių.Elektrėnų sav. Vievio meno mokykla aikos.smm.lt 

Mokykloje teikiamos muzikos bei dailės meno pamokos. Muzikos skyriuje siūloma mokytis groti akordeonu, fleita, fortepijonu, gitara, kanklėmis, saksofonu arba smuiku. Dailės skyrius kviečia mokytis piešti, užsiimti tradiciniais amatais.

 Istorija 

1959 m. Vievyje įkurta muzikos mokykla.Vievio meno mokykla švenčia jubiliejų kronika.lt Pirmuoju direktoriumi paskirtas Henrikas Bagdzevičius. Mokykla buvo pirmoji Trakų rajone, pradėjusi ugdyti vaikus, gebančius mokytis muzikos. Pradžioje mokiniams buvo siūloma rinktis fortepijono, smuiko arba akordeono mokymo programas. 1961 m. ir vėliau atidaryti Vievio muzikos mokyklos filialai Elektrėnuose, Grigiškėse, Trakuose, peraugę į savarankiškas mokyklas. Vėliau Vievyje buvo kuriamos naujos muzikinio ugdymo programos – pučiamųjų, styginių instrumentų.VMM šįmet 55-eri: styginių instrumentų skyrius elektrenuzinios.lt 1986 m. įdiegta dailės ugdymo programa, mokykla tapo meno mokykla. 2013 m. pradėta vesti tradicinių amatų pamokas. 

Pirmaisiais mokslo metais pamokos vyko namelyje prie Vievio pradinės mokyklos ir keliose vidurinės mokyklos klasėse. Iš pirmojo pastato mokykla po kurio laiko buvo perkelta į kultūros namus, vėliau jai atiteko senieji mediniai rusų mokyklos pastatai. 2010-2013 m. mokykla renovuota.

2022–2023 m. mokykloje dirbo 35 pedagogai, mokėsi 363 mokiniai.Vadovo veiklos ataskaita. 2023 metai

 Direktoriai 

 Henrikas Bagdzevičius  (1959–1968)
 Aldona Pulauskienė-Kvaraciejūtė (1968–1986)
 Virginija Čižienė (1986–1998)
 Albina Dmukauskienė (1998–2017)
 Eugenijus Vedeckas (2017–)

 Žymūs mokytojai 

 Julius Jurgaitis, muzikos mokytojas, chorvedys
 Leokadija Ginelevičienė-Klimantavičiūtė, muzikos mokytoja, chorvedė
 Mikalojus Novikas, kompozitorius
 Zenonas Rinkevičius, chorvedys, pedagogas

 Žymūs mokiniai 

 Jaroslavas Cechanovičius, kompozitorius
 Dainius Pulauskas, džiazo muzikantas
 Tadas Šumskas, dirigentas, pedagogas

 Šaltiniai 

 Nuorodos 

 Mokyklos svetainė
 Vievio meno mokykla facebook.com

Kategorija:Lietuvos meno mokyklos
Kategorija:Elektrėnų savivaldybės mokyklos
Kategorija:Vievis